_:nb2bd2a9ee15043f1af3f0ae15db243edxb8
<http://schema.org/reviewBody>
"Tospråklige bøker er kjempeviktige. Eventyr har et spesielt vokabular med ord som kan være vanskelige å forstå. &quot;Ferdesmann&quot;, &quot;få lånt hus i natt&quot; og &quot;talgtitt&quot; er ikke hverdagslige ord og uttrykk, og da er det fint å lese eventyrene på sitt eget morsmål. Illustrasjonene er nydelige, men har ikke så mye med tekstene å gjøre. Illustratøren har valgt å tegne troll i ulike omgivelser. Bortsett fra trollet under brua i &quot;Bukkene Bruse&quot;, forbinder jeg ingen av de andre eventyrene med troll. Illustrasjonene er fantastiske i seg selv, men jeg syns illustratøren har bommet totalt i forhold til innholdet i eventyrene. Teksten i eventyrene er modernisert og det gjør den lettere å lese og forstå. Nå er ikke albansk mitt morsmål, men jeg har lest endel albanske eventyr, og syns eventyrene i denne boken var lette å forstå. (sikkert fordi jeg kjenner dem, og at de er oversatt fra norsk). Jeg håper det kommer flere slike tospråklige bøker. Jeg kunne ha gitt boken en sekser, for boken er veldig innbydende med tiltalende farger og idéen med tospråklige bøker er glimrende. Men, illustrasjonene som ikke er i tråd med eventyrene som er valgt trekker den ned. "
<https://www.bokkilden.no/laeremidler/peralla-popullore-norvegjeze-norske-folkeeventyr-sven-hauge/produkt.do?produktId=4505107>